Ρεβυθάδα στη γάστρα με ζυγούρι
Η ρεβυθάδα στη γάστρα με ζυγούρι, σιγομαγειρεύεται στο φούρνο για τρεις ώρες και σας αποζημιώνει με την πληθωρική γεύση της!
1.500 γρ. ζυγούρι, σπάλα, κομμένο σε μερίδες (ζυγούρι είναι το αρνί άνω του 1 έτους. Το κρέας του θεωρείται πιο σκληρό από του γάλακτος και κατά πολλούς νοστιμότερο. Το βρίσκουμε σε ορισμένα καλά κρεοπωλεία) ή αρνί, 500 γρ. ρεβύθια, μουλιασμένα αποβραδίς, 2 μέτρια κρεμμύδια ξερά, ψιλοκομμένα, 2 σκελίδες σκόρδο, λιωμένες, 2 φύλλα δάφνης, 1 κουτ. γλυκού μπούκοβο, 3 κλωνάρια φρέσκο δεντρολίβανο, ή 1 κουτ. σούπας ξερό, κοπανισμένο, 2 κουτ. γλυκού τζίντζερ, σε σκόνη, 1/3 μάτσο μαϊντανός, ψιλοκομμένος, 150 ml ελαιόλαδο, αλάτι, πιπέρι φρεσκοτριμμένο, 50 ml χυμός λεμονιού (προαιρετικά)
Ανάβουμε τον φούρνο στους 160° C.Σε μια μεγάλη γάστρα βάζουμε όλα τα υλικά εκτός από τον μαϊντανό και το λεμόνι. Σκεπάζουμε με τόσο νερό ώστε να υπερκαλύψει τα όσπρια κατά 3 εκ., κλείνουμε με το καπάκι και ψήνουμε για 3 ώρες ή μέχρι να μαλακώσουν τα υλικά.Αποσύρουμε από τον φούρνο, ανοίγουμε το καπάκι προσέχοντας τους υδρατμούς και σκορπίζουμε τον χυμό λεμονιού (αν βάλουμε) και τον μαϊντανό.
Αρνί,Ρεβύθια